ตอนนี้คือมีอาการปวดเบ้าตาทั้งสองข้างและปวดหัวคะก่อนหน้านี้เคยมีอาการเจ็บคอ2วันแล้วมีอาการไอเป็นไข้ต่ำๆมีน้ำมูกใสๆแต่ตอนนี้อาการไข้หายไปแล้วคะมีแต่เสมหะออกเหลืองๆแล้วก้น้ำมูกใสปวดเบ้าตาทั้งสองและปวดหัวคะ อยากทราบว่าใช่อาการไซนัสรึป่าวคะ
สวัสดีค่ะ โรคไซนัสอักเสบ คือการอักเสบของโพรงอากาศไซนัส ซึ่งไซนัสเป็นโพรงอากาศที่อยู่ตามจมูกและใบหน้าและตรงระหว่างตา ถ้ามีการอักเสบจะทำให้มีอาการปวดตามใบหน้า คัดจมูก มีไข้และมีน้ำมูกไหลลงคอได้ รักษาด้วยการรับประทานยาฆ่าเชื้อ 5-7 วันตามแพทย์สั่งและรักษาตามอาการอื่นๆที่มีร่วมกับล้างจมูกถ้ามีน้ำมูกค้างมากๆจากอาการดังกล่าวมาเข้าได้กับโรคไซนัสอักเสบเช่นกัน การวินิจฉัยอื่นๆเช่น คออักเสบจากเชื้อไวรัสหรือแบคทีเรีย ไข้หวัดใหญ่ หลอดลมอักเสบการดูแลตัวเองเบื้องต้น รับประทานยาลดไข้และยาแก้ปวดเพื่อบรรเทาอาการ ดื่มน้ำมากๆ รับประทานยาแก้ไอ นอนหลับพักผ่อน ถ้ามีน้ำมูกหรือคัดจมูกมาก สามารถล้างจมูกร่วมกับรับประทานยาลดอาการคัดจมูกได้ หลีกเลี่ยงที่ที่มีฝุ่นมากหรืออากาศเย็นจัดหากมีไข้สูง ปวดตามใบหน้ามาก น้ำมูกข้นเขียว ควรไปพบแพทย์เพื่อตรวจเพิ่มเติมและรับยาฆ่าเชื้อถ้าจำเป็น